text: Blomster og bamser til minde om trafikdræbt pige
  24 august 2015 kl. 19.29
  Blomster, tegninger og bamser er mandag lagt i vejkanten i Bredal nord for Vejle, hvor en fem-årig pige søndag aften blev dræbt i en trafikulykke.
  Også på Facebook er der mindeord. Bl.a. fra SF-politikeren Karina Lorentzen Dehnhardt fra Kolding. Den dræbte pige var hendes niece.
  Ulykken skete ved spisetid søndag. Den lige pige cyklede ud på den trafikerede Horsensvej gennem Bredal. Hun kom fra en indkørsel og blev ramt af en bil, som blev ført af en 21-årig kvinde fra lokalområdet.
  Pigen blev overført til Odense Universitetshospital, hvor lægerne ikke kunne redde hendes liv.
  